open-index/open-wikipedia-markdown huggingface dataset:
Baimainiai

**Baimainiai** – kaimas Panevėžio rajono savivaldybėje, apie 5 km į rytus nuo Pociūnėlių. Baimainių piliakalnis stūkso netoliese esančiame Vilkų kaime.

## Gyventojai

### Žymūs žmonės
* Baimainiuose 1939 m. balandžio 6 d. gimė zootechnikas, biomedicinos mokslų daktaras Stasys Juknevičius.

## Šaltiniai
Urugvajaus ginkluotosios pajėgos

**Urugvajaus karinės pajėgos** – Urugvajaus valstybės ginkluotosios karinės pajėjos, kurios sudarytos iš sausumos kariuomenės, karinio jūrų laivyno ir karinių oro pajėgų.

2007 m. šalies biudžete buvo numatyta skirti apie 300 milijonų JAV dolerių Urugvajaus karinės pajėgoms išlaikyti. Tai sudarė 1.1 % šalies BVP.

Tarnauja:
*Sausumos kariuomenėje () - apie 15 000 kariškių
*Kariniame jūrų laivyne () - apie 5 700 kariškių
*Karinėse oro pajėgos () – apie 3 000 kariškių

Dar apie 2 500 atlieką tarnybą JTO misijose kitose valstybėse. Didesnė dalis - Kongo Demokratinėje Respublikoje ir Haityje.

## Nuorodos
* Ejército Nacional Sausumos kariuomenės svetainė (isp. k)
* Kkarinio jūrų laivyno svetainė (isp. k)
* Karinių oro pajėgų svetainė (isp. k)
Urugvajaus transportas

## Geležinkeliai
Viso yra apie 2 835 km 1 435 mm pločio geležinkelių, kurie sujungti su Argentinos (1 435 mm pločio) ir Brazilijos (1 000 mm pločio) geležinkeliais. Keleiviai pervežami tarp Montevidėjaus ir San Chosės, Ingeniero Victor Sudriers, 25 de Agosto.

## Keliai
Šalyje yra 8 983 km kelių, iš kurių 8 085 km su danga, likę 898 km be dangos (1999 m. duomenys).

## Vandens keliai
Apie 1 600 km naudojami susisiekimui ir krovinių pervežimui.

## Uostai
Montevidėjas, Frai Bentosas, Nueva Palmira, Paisandu, Punta del Este, Kolonija del Sakramentas, Piriapolis.

## Oro uostai
Viso šalyje yra 65 oro uostai. Iš jų 15 - pakilimo takai su kieta danga, 50 - be dangos.

Nacionalinės oro linijos - "PLUNA".
Martin Škrtel

**Martinas Škrtelis** (; g. 1984 m. gruodžio 15 d. Handlovoje, Slovakijoje) – buvęs Slovakijos futbolininkas, gynėjas. 

## Karjera

Škrtel pradėjo žaisti futbolą sulaukęs šešių. Pasirinkęs futbolininko karjerą pradėjo žaist FC Prievidza. 

Profesionalaus futbolininko karjerą pradėjo FK AS Trenčín. 

Vėliau persikėlė į Zenitą. 2004 m. liepos 31 d. debiutavo pagrindinėje ekipoje. 
: Atstovaudamas Zenitui sužaidė 113 rungtynių ir pelnė penkis įvarčius. 

Futbolininku domėjosi Valencia, Tottenham Hotspur, Everton, ir Newcastle United, tačiau pasirinko Liverpool FC. 
: 2008 m. sausio mėn. pasirašė keturių su puse metų sutartį, vertintą 6,5 milijonų svarų sterlingų. 
: Liverpool FC debiutavo žaisdamas prieš Aston Villa FC.

## Pasiekimai
* 2001 m. Slovakijos jaunių čempionai

**Zenit Saint Petersburg**
* 2007 m. Rusijos Premjer lyga

**Asmeniniai**
* 2006 m. Sąrašas 33 geriausių Rusijos Premier lygos žaidėjų: trečia vieta
* 2007 m. Slovakijos metų futbolininkas

## Dalyvavimas čempionatuose

|}

## Išnašos

## Nuorodos
* Transfermarkt
* Globalsportsarchive
Illapu

**Illapu** – Čilės folklorinės ir Andų muzikos grupė. Susikūrė 1971 m. Antofagastoje. Sudarė broliai José Miguel, Jaime, Andrés ir Roberto Márquez Bugueno. Vėliau prisijungė Osvaldo Torres. Laikui bėgant sudėtis keitėsi. Grupės pavadinimas *Illapu* kilo iš kečujų kalbos, kurioje reiškia „žaibą“. Pinočeto diktatūros metais pasitraukė į Prancūziją, vėliau – į Meksiką. 1988 m. grįžo į Čilę.

## Diskografija
* *Música Andina* (1972 m.)
* *Chungará* (1975 m.)
* *Despedida del pueblo* (1976 m.)
* *Raza Brava* (1977 m.)
* *Canto vivo* (1978 m.)
* *Grito de la raza* (1979 m.)
* *Theatre de la Ville* (1980 m.)
* *El canto de Illapu* (1981 m.)
* *Y es nuestra* (1983 m.)
* *De libertad y amor* (1984 m.)
* *Para seguir viviendo* (1986 m.)
* *Divagaciones* (1988 m.)
* *En vivo: Parque La Bandera* (1988 m.)
* *Vuelvo amor… vuelvo vida* (1991 m.)
* *En estos días* (1993 m.)
* *De sueños y esperanzas* (1994 m.)
* *Sereno* (1994 m.)
* *Multitudes* (1995 m.)
* *Morena esperanza* (1998 m.)
* *Momentos vividos* (2000 m.)
* *Antología 1971–1982* (2001 m.)
* *Illapu* (2002 m.)
* *Vivir es mucho mas* (2006 m.)

## Nuorodos
*
Tabaré Vázquez

**Tabaré Vázquez** (piln. **Tabaré Ramón Vázquez Rosas**, 1940 m. sausio 17 d. Montevidėjuje, Urugvajuje – 2020 m. gruodžio 6 d. ten pat) – buvęs Urugvajaus prezidentas, politikas, gydytojas onkologas. Buvo centro-kairės „Plataus fronto“ () partijos narys.

## Biografija
Gimė Urugvajaus sostinės Montevidėjaus *La Teja* rajone. 1972 m. baigė universitetą Montevidėjuje () ir įgijo gydytojo onkologo specialybę. 1976 m. papildomai mokėsi Paryžiaus *Gustave Roussy* institute.

1990–1995 m. buvo Montevidėjaus meras. Jis buvo pirmasis šiame poste iš „Plataus fronto“ partijos.

1994 m. dalyvavo rinkimuose į prezidento postą, tačiau surinkęs 30,6 % balsų kovą pralaimėjo. 1996 m. buvo išrinktas „Plataus fronto“ partijos lyderiu. 1999 m. vėl dalyvavo prezidento rinkimuose. Surinko 45,9 % balsų, tačiau to neužteko ir prezidentu tada buvo išrinktas Jorge Batlle.

2004 m. rinkimuose surinko 51,7 % balsų ir buvo išrinktas Urugvajaus prezidentu (paskelbtas 2004 m. spalio 31 d.). Pareigas ėjo nuo 2005 m. kovo 1 d. iki 2010 m. kovo 1 d.

2014 m. rinkimuose surinko 53 % balsų ir buvo antrąkart išrinktas Urugvajaus prezidentu. Pareigas ėjo nuo 2015 m. kovo 1 d. iki 2020 m. kovo 1 d.

Pasisakė už mokesčių reformą, sveikatos apsaugos ir socialinių garantijų didinimą. Plėtė ryšius su kitomis šalimis, ypač su pietryčių Azijos.

## Nuorodos
* Urugvajaus Prezidento tinklalapis
Glenn Miller

**Glenn Miller** (*Alton Glenn Miller*; 1904 m. kovo 1 d. – žuvo 1944 m. gruodžio 15 d.) – plačiai žinomas JAV džiazo muzikantas ir orkestro vadovas svingo eros metu.

Jo karinių oro pajėgų bigbendo įrašai buvo vieni perkamiausių 1939–1942 m. Millerio žymiausi kūriniai – kultiniu tapusi „In the Mood“ aranžuotė, bei kitos melodijos – „Tuxedo Junction“, „Chattanooga Choo Choo“, „Moonlight Serenade“, „Little Brown Jug“ ir „Pennsylvania 6-5000“.

Skrendant koncertuoti pas JAV armijos karius Prancūzijoje Antrojo pasaulinio karo metu, G. Milerio lėktuvas dingo blogomis oro sąlygomis. Jo kūnas taip ir nebuvo surastas.

## Rinktinė diskografija
* The Nearness of You – with Ray Eberle
* Yester Thoughts – with Ray Eberle
* Moonlight Serenade
* Wishing (Will Make It So)
* Sunrise Serenade
* Runnin' Wild
* Stairway to the Stars
* Moon Love
* Pennsylvania 6-5000
* I’ve Got a Gal In) Kalamazoo
* Tuxedo Junction
* String of Pearls
* Over the Rainbow
* My Isle of Golden Dreams
* In the Mood
* Indian Summer
* Gaucho Serenade
* When You Wish Upon a Star
* Say "Si Si" (Para Vigo Me Voy)
* Stardust
* Fools Rush In
* Danny Boy
* Imagination

## Nuorodos
* Kas buvo Glenn Miller? 
* Glenn Miller Radio Show 1940) 
* 
* „In the Mood“ - aranžuotės įrašas
* „In the Mood“ - 40-ų metų įrašas
* „Moonlight Serenade“ - įrašas
Angelo Badalamenti

**Angelo Badalamenti** (1937 m. kovo 22 d. – 2022 m. gruodžio 11 d.) – JAV kompozitorius, garso takelių filmams kūrėjas. Labiausiai žinomas dėl savo bendradarbiavimo su režisieriumi David Lynch: yra sukūręs muziką filmams „Mėlynasis aksomas“, „Malholando kelias“, „Pamirštas greitkelis“ bei serialui „Tvin Pyksas“.

## Muzikografija filmams
* *[[Life of Pi]]* (2009)
* *[[The Wicker Man]]* (2006)
* *[[Dark Water]]* (2005)
* *[[Fahrenheit]]* (2005)
* *[[A Very Long Engagement]]* (2002)
* *[[Sekretorė (filmas)|Secretary]]* (2002)
* *[[Cabin Fever]]* (2002)
* *[[Triušiai (filmas)|Rabbits]]* (2002)
* *[[Mulholland Drive]]* (2001)
* *[[The Beach]]* (2000)
* *[[The Straight Story]]* (1999)
* *[[Arlington Road]]* (1999)
* *[[La Fille sur le pont|The Girl on the Bridge]]* (1999)
* *[[Lost Highway (filmas)|Lost Highway]]* (1997)
* *[[La cité des enfants perdus]]* (1995)
* *[[Twin Peaks: Fire Walk with Me]]* (1991)
* *[[Wild at Heart]] (1990)
* *Twin Peaks* (1990)
* *A Nightmare on Elm Street 3: Dream Warriors* (1987)
* *Blue Velvet'' (1986)

## Šaltiniai

## Nuorodos
* Oficiali svetainė
*
Maražo

**Maražo** () – sala, esanti šiaurės rytų Brazilijoje, Paros valstijoje, Amazonės upės žiotyse. Būdama 40 100 km² ploto, Maražo yra didžiausia upinė – jūrinė sala pasaulyje (didžiausia grynai upinė sala yra Bananalis, Aragvajos upėje). Kartu su aplinkinėmis salomis Maražo sudaro 49 602 km² salyną. Sala driekiasi tarp Amazonės šiaurėje ir jos atšakos – Paros. Rytinį krantą skalauja Atlanto vandenynas. Paviršius žemas, išraižytas kanalų. Maražo vakaruose dengia tropinės džiunglės, rytuose – savana, užliejamos pievos, pelkės. Gyvena ~200 tūkst. gyventojų.

Ikikolumbiniu laikotarpiu saloje gyvavo indėnų maražoarų kultūra.
Prokonsulas

**Prokonsulas** – senovės Romos promagistratas, tarnybą pabaigęs konsulas, vieneriems metams gavęs valdyti provinciją. Teisę gauti valdyti provinciją pasibaigus konsulavimo laikui turėdavo visi konsulai.

Prokonsulai turėdavo teisę skirti savo provincijoje legatus bei žemesnius promagistratus.

Imperijos laikotarpiu didžiuma prokonsulo teisių atiteko imperatoriui. Nors konsulai tebegaudavo valdyti provincijas, realių politinių galių jie nebeturėdavo. Šis titulas egzistavo bent iki V a. pradžios, tačiau jau tik dalyje provincijų: Mažojoje Azijoje ir Graikijoje bei galbūt keliose kitose Rytų Romos imperijoje. Vakarų Romos imperijoje prokonsulo titulas išliko tik Afrikos provincijoje. Kitose būdavo kitokias pareigas ir titulus (dažniausiai – mažiau prestižinius) turintys valdytojai.

## Šaltiniai
Blykstė

**Blykstė** – fotoaparato mažas dujų vamzdelis, per kurį pratekantis stiprus elektros srovės impulsas uždega dujas ir šios akimirksnį ryškiai šviečia. Blykstė apšviečia fotografuojamą objektą, kai nepakanka natūralios šviesos.
FIFA 08

**FIFA 08** – 2007 metų EA Sports futbolo žaidimas. Jame yra naujas serijos režimas A Pro, kuris leis vienoje komandoje žaisti iki penkių žaidėjų. Kitus valdys kompiuteris. Kada žaidėjas nevaldys kamuolio, bus rodomas daugiau bendras vaizdas, o kai kamuolys atiteks žaidėjo valdomam futbolininkui, kamera priartės ir leis susitelkti į kamuolio valdymą. Žaidimas pasirodė PlayStation 2, PlayStation 3, PlayStation Portable, Wii, Nintendo DS, Xbox 360, PC platformoms. Nintendo DS versijoje yra mažiau komandų ir žaidėjų. Žaidimo komentatorius įgarsino Martin Tyler ir Andy Gray.

Šioje versijoje buvo 621 komandų, 30 lygų (27 Nintendo DS) ir daugiau nei 15000 žaidėjų.
Kelių žaidėjų žaidimas

**Kelių žaidėjų žaidimas** () – kompiuterinis žaidimas, skirtas tarpusavyje žaisti keliems žaidėjams.

Kelių žaidėjų žaidimo principai:
* Žaidimas (kova, rungtynės ir pan.) vyksta realiu laiku tarpusavyje tarp kelių žaidėjų (be realių žaidėjų gali būti ir dirbtinio intelekto personažai).
* Gali būti siekiama numatyto tikslo ir pan.
* Žaidimą galima žaisti per kompiuterinį tinklą.
* Žaidimą galima žaisti internete su kitais žaidėjais.
* Taškų kaupimas arba veikėjo savybių tobulinimas.

Visi šie principai gali būti kombinuojami tarpusavyje.

Šio žaidimo priešingybė yra vieno žaidėjo žaidimas (). Šiuo metu kompiuterinių žaidimų kūrėjai dažniausiai kuria abi žaidimų versijas.
Vieno žaidėjo žaidimas

**Vieno žaidėjo žaidimas** () – kompiuterinis žaidimas, kuriame dalyvis yra tik vienas žaidėjas.

Vieno žaidėjo žaidimo principai:
* Žaidimas (kova, rungtynės ir pan.) su dirbtinio intelekto personažais.
* Tikslo siekimas, kelionė iki žaidime numatyto tikslo.
* Taškų kaupimas arba veikėjo savybių tobulinimas.
Visi šie principai gali būti kombinuojami tarpusavyje.

Šio žaidimo priešingybė yra kelių žaidėjų žaidimas (). Šiuo metu kompiuterinių žaidimų kūrėjai dažniausiai kuria abi žaidimų versijas.
Molas

**Molas** ( 'užtvanka') − uosto, prieplaukos, laivų statyklos hidrotechnikos statinys, saugantis akvatoriją nuo bangų, ledonešio, užnešimo sąnašomis.

Priklausomai nuo bangavimo intensyvumo, molas gali būti statomas ilgas ar trumpas: jis gali būti ir 10 m pločio bei kelių šimtų metrų ilgio. Molai statomi iš didelių akmenų, didelių (50–1000 t) betono ar tuščiavidurių gelžbetoninių blokų (tuštumos pripilamos balasto).

Molas vienu galu (šaknimi) remiasi į krantą (čia būna sandėlių, krovimo įrenginių, kelių), antruoju (galva) išsikiša į akvatoriją iki gylio, atitinkančio uostą lankančių laivų grimzlę (jame dažniausiai statomas švyturys, įrengiama prieplauka). Dažnai jungiamas su bangolaužiu. Kai uostas yra užtakyje, iš dalies apsaugotame nuo bangavimo, užtenka vieno molo. Kitais atvejais (pvz., užtakio anga plati, vyraujantys vėjai pučia lygiagrečiai krantui, pakrantė sekli, ir į uostą įplaukiama kanalu) paprastai statomi du molai.

Dažniausios molų rūšys:
* šlaitiniai
* vertikalieji,
* mišrieji
* tiltiniai

## Molai Lietuvoje

### Klaipėdos molai

Lietuvoje Klaipėdos uostas turi du lygiagrečius molus, pietinio molo ilgis – 1227 m, o šiaurinio – 1158 m. Jie pastatyti ant polių. Viršvandeninė dalis išmūryta iš akmenų. Pagilinus uostą, molai sustiprinti akmenimis ir dideliais betono blokais.

Šiaurinis molas buvo statomas nuo 1834 m. iki 1884 m., o pietininis – nuo 1847 m. iki 1861 m. Šių molų funkcija – nukreipti Danės upės žiočių srovę į Baltijos jūrą, apsaugoti plaukimo vagą (farvaterį) nuo užteršimo.

2002 m. įvykdyta abiejų molų rekonstrukcija: pailginti molai ir pakeista uosto akvatorijos forma.

2020 m. rugsėjį buvo pradėta dar vieną rekonstrukcija, skirta padidinti laivų navigacijos saugumą, kurios metu molai buvo paaukštinti ir sustiprinti nekeičiant jų konfigūracijos, o Smiltynėje įrengtos dvi apžvalgos aikštelės.

## Šaltiniai

## Nuorodos
* National Piers Society
Carl "CJ" Johnson

**Carl "CJ" Johnson** yra žaidimo Grand Theft Auto: San Andreas pagrindinis veikėjas ir žaidimo Grand Theft Auto: Liberty City Stories antraeilis veikėjas. Žinoma, kad Carl yra vienas iš Grove Street Families (Orange Grove Families) gaujos lyderių Los Santos mieste, San Andreas valstijoje. Dar žinoma, kad Carl 1987 m. buvo išvažiavęs iš Los Santos į Liberty City dėl savo jaunesniojo brolio Brain mirties, nes jis buvo dalinai kaltas dėl Brain mirties.

Carl "CJ" Johnson žaidimuose Grand Theft Auto: San Andreas ir Grand Theft Auto: Liberty City Stories įgarsina Young Maylay.

## Vaidmuo

### Grand Theft Auto: Liberty City Stories

Veiksmas vyksta 1987 m., Los Santos ir Liberty City miestuose. Carl Johnson, būdamas Los Santos mieste su savo jaunesnioju broliu Bryan, patenka į susišaudymą ir pabėga palikęs savo brolį mirti. Po Bryan mirties, Carl visiškai praranda pagarbą iš visų Los Santos mieste ir tada iškeliauja į Liberty City. Liberty City mieste Carl Johnson dirba Salvatore Leone sūnui Joey Leone, jis vagia automobilius, žudo žmones. Po penkerių metų darbo pas Joey Leone, CJ sužino, kad jo mama mirė ir tada grįžta atgal į San Andreas valstiją, Los Santos miestą.

### Grand Theft Auto: San Andreas

Veiksmas vyksta 1992 m., San Andreas valstijoje. Carl Johnson iš savo brolio Sean "Sweet" Johnson sužino, kad jo motina buvo nužudyta jų priešų Ballas gaujos. Tada Carl, grįžęs iš Liberty City, pradeda ieškoti savo motinos žudikų. CJ susitinka San Andreas valstijoje daug savo draugų ir priešų, be to susiranda daug naujų draugų ir irgi priešų. Norėdamas atkeršyti už savo mamos mirtį, CJ susigrąžina pagarbą iš kitų žmonių ir sustiprina savo gaujos jėgą. Radęs ir atkeršijęs žudikams, Carl Johnson lieka gyventi prabangiai ir ramiai San Andreas valstijoje.
Seklys (2007 filmas)

**Seklys** () – 2007 m. amerikiečių trileris, paremtas 2005 m. Nobelio premijos laureato Harol Pinter knyga, kuri laimėjo „Tony“ apdovanojimą. Filme pasakojama apie vieno ekscentriško milijonieriaus ir aktoriaus susitikimą, kuriuos sieja milijonieriaus žmona.
Pasmerktųjų diena

**Pasmerktųjų diena** () – 2008 m. JK mokslinės fantastikos filmas, kurio scenarijų parašė ir prodiusavo Neil Marshall. Filmas pasakoja apie greitai plintančią ligą bei jos karantinuotą židinį Škotiją. Į karantinuotą zoną po daugelio metų įleidžiama grupė, kad gautų vakciną, kadangi liga prasiveržė už karantino ribų.

## Aktoriai
: *Aktorius – vaidmuo*
* Emma Cleasby – Katherine Sinclair
* Christine Tomlinson – Young Eden Sinclair
* Vernon Willemse – David / Gimp
* Jeremy Crutchley – Richter
* Rhona Mitra – Eden Sinclair
Ehirdyro ežeras

**Ehirdyras** () – ežeras Turkijoje, Ispartos provincijoje; Ketvirtas pagal dydį šalyje. Ilgis – 50 km. Aukštis virš jūros lygio – 917 m.

Ežero pietinėje dalyje yra dvi salelės, sujungtos pylimu su pakrantėje esančiu Ehirdyro miestu. Trys ežerą maitinančios upės vasarą paprastai išdžiūsta.
Adaptacija

**Adaptacija** – evoliucinis procesas, kurio metu populiacija geriau prisitaiko prie aplinkos. Šis procesas vyksta per kelias kartas ir yra vienas iš pagrindinių biologijos reiškinių. Tai taip pat vadinama *genotipine adaptacija*.

Prisitaikymo procesas, vykstantis kiekviename individe per visą jo gyvenimą, kurio dėka organizmas įgyja atsparumą išorinės aplinkos veiksniams ir tokiu būdu gali gyventi sąlygomis, kuriose anksčiau negalėjo gyventi, spręsti tuos savo gyvybinės veiklos uždavinius, kokių anksčiau negalėjo išspręsti, vadinamas fenotipine adaptacija.

Adaptacija padeda organizmams išlikti jų ekologinėse nišose. Adaptacijos metu gali atsirasti nauji struktūriniai, elgesio ar fiziologiniai bruožai.

## Taip pat skaitykite
* Mimikrija
* Adaptacijos sindromas

## Nuorodos
Senovės skandinavų kalba

**Senovės skandinavų kalba**, arba **senovės norvegų kalba**, – šiaurės germanų kalba, apytiksliai iki 1300 m. vartota Skandinavijos gyventojų. Kalba maždaug aštuntame amžiuje išsivystė iš skandinavų prokalbės, kuri savo ruožtu kilusi iš germanų prokalbės. Po vikingų eros palaipsniui evoliucionavo į dabartines šiaurės germanų kalbas: islandų, Farerų, norvegų, švedų, danų.

## Nuorodos

* Lietuviškas senosios skandinavų kalbos vadovėlis
* Senoji skandinavų kalba pradedantiesiems
* Senoji skandinavų kalba tinkle
Gintaras Čekanauskas

**Gintaras Čekanauskas** (g. 1962 m. Kašonyse, Prienų raj.) – Lietuvos teisininkas, Kauno apygardos administracinio teismo teisėjas.

## Biografija

1979 m. baigė Daugų vidurinę mokyklą (Alytaus raj.). 
1984 m. baigė teisės studijas Vilniaus universiteto (VU) Teisės fakultete, įgijo teisininko kvalifikaciją.

Nuo 1984 m. iki 1987 m. Prienų rajono milicijos komisaras ir tardytojas 
Prienų rajono apylinkės prokuratūros prokuroro padėjėjas (1991–1993 m.) 
Prienų rajono apylinkės teismo teisėjas (1993–1999 m.), teismo pirmininkas nuo 1994 m. 
Nuo 1999 m. Kauno apygardos administracinio teismo teisėjas, buvo šio teismo pirmininkas iki 2011 m. liepos 19 d.
Nuo 2006 m. birželio – teisėjų tarybos narys.
Magnetinis polius

**Magnetinis polius** – magneto taškas, kuriame magnetinio lauko linijų tankis yra didžiausias. Pagal analogiją su Žemės magnetinio lauko poliais magnetai turi 2 polius, vadinamus šiauriniu ir pietiniu. Iš šiaurinio poliaus, vadinamo teigiamuoju, magnetinio lauko jėgų linijos išeina, į pietinį, vadinamą neigiamuoju, sueina. Žemė turi geomagnetinius polius; šiuo metu pietinis polius yra Šiaurės pusrutulyje, o šiaurinis – Pietų pusrutulyje.

## Šaltiniai
Rytojus niekada nemiršta

**Rytojus niekada nemiršta** () – aštuonioliktasis filmas apie britų slaptąjį agentą 007 Džeimsą Bondą, sukurtas 1997 metais. Pagrindinį vaidmenį jame atliko Pierce Brosnan ir tai buvo antrasis jo vaidmuo šioje serijoje.

Filme pasakojama apie spaudos magnatą Eliotą Karverį, dėl savo verslo ir galio įtakos ketinantį sukelti ginkluotą konfliktą tarp Kinijos ir JAV. Jis sukurtas pagal rašytojo Raymond Benson to paties pavadinimo romaną.

Juosta uždirbo daugiau kaip 333 mln. JAV dolerių pelnė po vieną Auksinio gaublio ir Grammy nominaciją. Tai pirmasis filmas, kurį prodiusavo ne Albert R. Broccoli (pastarasis mirė 1996 metais), o jo dukra Barbara.

## Aktoriai

* Pierce Brosnan – agentas 007 Džeimsas Bondas
* Jonathan Pryce – Elliotas Carveris, spaudos magnatas ir pagrindinis Bondo oponentas
* Michelle Yeoh – pulkininkė Wai Lin, Kinijos agentė
* Teri Hatcher – Paris Carver, buvusi Bondo mergina ir Ellioto Crverio žmona
* Götz Otto – Richardas Stamperis, Karverio paglbininkas
* Vincent Schiavelli – daktaras Kaufmanas, profesionalus žudikas
* Judi Dench – M, Bondo viršininkė
* Desmond Llewelyn – Q, MI6 technikos specialistas
* Samantha Bond – mis Moneypenny
* Cecilie Thomsen – profesorė Inga Bergstrom

Ellioto Carverio vaidmuo pradžioje buvo pasiūlytas Anthony Hopkinsui, tačiau šis pasiūlymą atmetė.

Su Bondo merginos vaidmeniu pradžioje buvo siejama aktorė Natasha Henstridge, bet vėliau buvo pasirinkta Michelle Yeoh, buvusi Mis Malaizija ir viena geriausiai apmokamų Azijos aktorių.

## Muzika
Muziką filmui kūrė kompozitorius David Arnold.
Pagrindinė filmo daina buvo renkama iš dvylikos variantų, tarp kurių buvo atlikėjas Marc Almond ir grupės Pulp, Swan Lee, Saint Etienne, taip pat Davido Arnoldo daina „Surrender“. Galiausiai nugalėjo atlikėja Sheryl Crow su daina „Tomorrow Never Dies“, o daina „Surrender“, atliekama  k.d. lang taip pat buvo įtraukta į filmo garso takelį. Jame taip pat yra Moby atlikta pagrindinės Bondo filmų temos versija.

## Apdovanojimai

Saturn apdovanojimas

Auksinis gaublys

Grammy

Satellite apdovanojimas

## Šaltiniai

## Nuorodos
* MGM oficialus ''Tomorrow Never Dies'' tinklalapis
* Sheryl Crow – Tomorrow Never Dies
Aston Martin

**Aston Martin Lagonda Ltd.** – JK egzotinių automobilių gamintojas įkurtas 1913 m. kaip „Bamford and Martin Ltd.“, tačiau po metų susilaukusi sėkmės *Aston Hill Climb* lenktynėse pakeitė savo pavadinimą į „Aston Martin“. David Brown (*DB*) perėmęs bendrovę davė savo inicialus kai kuriems „Aston Martin“ modeliams (tradicija išlikusi ligi šių dienų). Ši automobilių gamintoja buvo išgarsinta James Bond filmuose. 

2007 m. finansinių sunkumų krečiama JAV automobilių milžinė „Ford“ buvo priversta parduoti „Aston Martin“ bendrovę investuotojų konsorciumui už $848 mln. Šis sandoris įvertino „Aston Martin“ gamintoją £479 mln. ($925 mln.) ir padarė galą du dešimtmečius trukusiam „Ford“ įmonės valdymui. „Ford“ įsigijo 75 % „Aston Martin“ akcijų paketą 1987 m., o 1994 m. JAV bendrovė perėmė visas JK įmonės akcijas.

„Ford“ valdymo laikotarpiu „Aston Martin“ klestėjo. „Aston Martin“ gamyba išaugo nuo 46 vnt. per metus 1992 m. iki 7 000 vnt. paskutiniais „Ford“ eros metais. 2000 m. 90 % visų „Aston Martin“ mašinų buvo parduota JK. 2012 m. JK pardavimai sudarė tik 30 %. Panaši dalis buvo parduota ir žemyninės Europos bei JAV rinkose. Be to, šiuo metu „Aston Martin“ bandydamas atsigriebti steigia tarpininkavimo verslus Kinijoje ir kitose sparčiai besivystančiose šalyse. Šis nišinis britų automobilių gamintojas tapo vienu geidžiamiausiu statuso simboliu ir pasauliniu prabangos prekės ženklu. 

Šiuo metu niekam nepriklausanti „Aston Martin“ neturi tiek išteklių ir lėšų, kaip kad kiti jos pagrindiniai konkurentai – „Lamborghini“ valdoma VW bei „Ferrari“ FIAT – todėl bando išspausti kuo daugiau pelno iš senstančių technologijų ir dizaino. Tuo tarpu stambūs automobilių gamintojai gali padėti nišiniams gamintojams išlikti konkurencingiems paskirstydami plėtojimo sąnaudas visiems savo modeliams ir prekės ženklams. Todėl visi „Aston Martin“ projektai turi atnešt pelno, ši įmonė negali sau leisti projektą paversti rinkodaros priemone. Egzotinių automobilių gamyba suteikia daug simbolinės vertės ir nublizgina pagrindinį automobilių gamintojų prekės ženklą.

„Aston Martin“ taip pat bandė bendradarbiauti su „Daimler“ dėl „Maybach“ gamybos tačiau nesėkmingai. Vis dėlto „Daimler“ dabar nutraukusi „Maybach“ gamybą neatmeta galimybės bendradarbiauti dėl kitų projektų su „Aston Martin“. JK gamintojas iš dalies priklausanti Kuveito investicijų konsorciumui taip pat siekia išplatinti akcijas biržoje artimiausiu metu.

„Aston Martin“ pristatys naujajį savo flagmaną, kuris pakeis DBS modelį 2012 m. savo 100 metų proga.

## Literatūra
* *Making Aston Martin* parašyta Ulrich Bez (dabartinio „Aston Martin“ vadovo parašyta knyga).

## Nuorodos
* Aston Martin svetainė

## Išnašos
Visiškas vidaus atspindys

**Visiškas vidaus atspindys** – reiškinys, kai šviesa atsispindi ne nuo metalinio paviršiaus, bet nuo ribos tarp dviejų skirtingų dielektrikų, tokių kaip oras ir vanduo arba stiklas ir oras. Toks atspindėjimas gali vykti tik tuomet, kai šviesa krenta iš optiškai tankesnės (didesnio lūžio rodiklio) į optiškai retesnę (mažesnio lūžio rodiklio) medžiaga kampu, didesniu nei

\theta _0= \arcsin \frac{n_2}{n_1},

kur n_2 yra optiškai retesnės, o n_1 optiškai tankesnės medžiagų lūžio rodikliai (n_1 > n_2).
 
Jei šviesa iš vandens į orą kris 45 laipsnių kampu, praėjusi vandens paviršių šviesa sklis 20 laipsnių kampu su paviršiumi. Taip atsitinka dėl refrakcijos: jei kampu į dviejų skirtingų optinių savybių medžiagų sąlyčio plokštumą krinta šviesa, tai praėjusi tą ribą į optiškai retesnės medžiagos pusę, ji sklis kampu artimesniu sąlyčio paviršiui.

Jei šviesos kritimo kampas būtų 41 laipsnis iki paviršiaus, arba 49 laipsniai iki statmens į paviršių, šviesos spindulys tiesiog nusklystų vandens ir oro sąlyčio riba, nebeišsiveržtų į orą. Smailesniu kampu į paviršių iš vandens pusės krentanti šviesa visiškai atsispindi.
Elektromagnetas

**Elektromagnetas** – energijos rūšies keitimo įtaisas, išnaudojant elektromagnetizmo principus, elektros energiją verčiantis magnetiniu lauku.

Elementaraus elektromagneto sudedamos dalys yra ritė bei feromagnetikas, apie kurį vyniojami ritės laidai. Rite tekanti elektros srovė sukuria magnetinį lauką. Feromagnetiko šerdis sustiprina kuriamą lauką kelis tūkstančius kartų. Neretai feromagnetinis branduolys kartu su elektromagnetiškai pritraukiama dalimi yra uždaro žiedo ar žiedui artimo pavidalo (uždara magnetinė grandinė).

Nutraukus elektros srovę, prietaisas praranda magneto savybes. Daugelio vijų ritė, kai ja teka elektros srovė, vadinama solenoidu. 

## Šaltiniai
Genesis tyrimų zondas

**Genesis tyrimų zondas** – nedidelis tyrimų zondas, kuris buvo naudojamas Saulės vėjo dalelėms gaudyti. 2001 m. rugpjūčio 8 d. NASA į kosmosą paleido zondą. 2004 m. rugsėjo 8 d. grįždamas atgal į Žemę, zondas patyrė nedidelę avariją, neišsiskleidus zondo parašiutams. Pagal planą zondą buvo ketintą pagauti ore specialiomis gaudyklėmis, maždaug 1200 m aukštyje, tačiau zondas nukrito ant Žemės.

## Skrydis
Genesis kosmose skriejo Lagranžo taške 1, kuris yra tarp Žemės ir Saulės. Zondas nuo Žemės buvo nutolęs nuo 1,2 iki 1,6 mln. kilometrų. Pats aparatas skriejo ekliptikos plokštumoje nutoldama nuo jo 700 000 km, o statmena kryptimi – 450 000 km. Ji skriejo aplink Saulę ovalo formos (halo) orbita. Viso buvo įveiktos 5 tokios orbitos. 2004 m. balandžio 1 d. uždariusi gaudyklių dangčius, o pačias paslėpus grąžinamoje kapsulėje, „Genesis“ pasuko Žemės link.

## Mokslinė informacija
Genesis tyrimų zondas Saulės daleles rinko 850 dienų. Iš viso buvo pagauta 0,4 miligramo Saulės medžiagos. Saulės vėjo gaudyklėse įstrigusias tarpplanetines dulkes bei galaktinės kilmės kosminius spindulius tikimasi atskirti naudojant kitokį nei Saulės vėjo greitį ir kryptį. Pagautos dalelės turėtų patikslinti ne tik Saulės, bet ir visos Saulės sistemos kilmės, sudėties ir evoliucijos modelius.
Karolis I Rumunas

**Karolis I** (, , 1839 m. balandžio 20 d. Zigmaringenas, Pietų Vokietija – 1914 m. spalio 10 d. Sinaja, Rumunija) – 1866-1881 m. Rumunijos domnitorius (kunigaikštis) ir 1881-1914 m. pirmasis Rumunijos karalius.

## Biografija

Hohencolernų-Zigmaringenų dinastijos pradininkas. Žmona Elžbieta Vied, duktė Marija (1870–1874 m.)

## Valdymas

Kunigaikščiu išrinktas, kai buvo nuverstas Aleksandras Jonas Kuza. Provokiškos orientacijos. 1883 m. sudarius slaptą sutartį su Vokietija ir Austrija-Vengrija Rumunija prisidėjo prie Trilypės sąjungos.

Valdant Karoliui I 1878 m. Rumunija tapo nepriklausoma nuo Turkijos ir 1881 m. buvo paskelbta karalyste, o gegužės 10 Karolis vainikuotas Rumunijos karaliumi. Po Balkanų karų 1913 m. Rumunijai atiteko Pietų Dobrudža. 1888 m. ir 1907 m. Karolis I numalšino valstiečių sukilimus.

## Šaltiniai

## Literatūra
* Boris Crǎciun – Regii şi Reginele României, Editura Porţile Orientului, Iaşi

## Genealogija
Lietuvos Respublikos alkoholio kontrolės įstatymas

**Lietuvos Respublikos alkoholio kontrolės įstatymas** – Seimo priimtas įstatymas, aprašantis alkoholio kontrolę Lietuvoje. Šiame įstatyme ir kituose teisės aktuose numatytų alkoholio produktų gamybos, importo, vidaus prekybos, vartojimo, alkoholio reklamos valstybinio reguliavimo priemonių, skirtų alkoholinių gėrimų bendrajam suvartojimui, taip pat alkoholinių gėrimų, kitų produktų, kuriuose yra etilo alkoholio, vartojimo nulemtoms kenksmingoms pasekmėms sveikatai ir ūkiui mažinti, visuma.

## Įstatymo priėmimas
A. Matulo ir B. Vėsaitės inicijuotas pataisas priėmė Seimas ir uždraudė alkoholio reklamą nuo 6 val. ryto 23 val. vakaro. Todėl televizijų transliacijos su sporto renginiais (krepšinis, futbolas, Formulė 1 ir kitų sporto šakų), kurių daugumą remia alkoholinių gėrimų gamintojai, nuo 2008 m. sausio 1 d. buvo rodomi netiesiogiai po 23 valandos vakaro. Internete buvo inicijuota peticija, kurioje pasirašė daugiau nei 60 tūkstančių žmonių .

2008 m. balandį Seimo nariai nutarė ir toliau drausti alkoholio reklamą televizijos ar radijo transliacijų metu nuo 6 val. ryto iki 23 val. vakaro. Tačiau po diskusijų parlamentarai pritarė trijų Seimo narių – Birutės Vėsaitės, Antano Matulo ir Alfredo Pekeliūno – pataisomos, kuriomis nebus ribojama alkoholio reklama per tiesiogiai transliuojamus ar retransliuojamus tarptautinius meno, kultūros renginius ar sporto varžybas. Pataisos teigia, kad bus galima rodyti alkoholio gamintojų logotipus. Seimas taip pat nutarė, kad nuo 2012 metų būtų uždrausta bet kokio stiprumo alkoholio reklama visose visuomenės informavimo priemonėse (spaudoje, radijuje, televizijoje ir kt.).

## Šaltiniai
Ferdinandas I Rumunas

**Ferdinandas I** (, ; 1865 m. rugpjūčio 24 d. Zigmaringenas, Pietų Vokietija – 1927 m. liepos 20 d. Sinaja, Rumunija) – 1914–1927 m. Rumunijos karalius.

## Biografija

Kilęs iš Hohencolernų-Zigmaringenų dinastijos. Karolio I sūnėnas, 1889 m. jo įsūnytas. Tėvas Leopoldas Hohencolernas-Zigmaringenas, motina Antonija iš Saksų-Koburgų ir Gotos. 
## Šeima
Žmona Marija iš Saksų-Koburgų. Vaikai:
* Karolis II Rumunas (1893–1953 m.), Rumunijos karalius.
* Elžbieta (1894–1956 m.), jos vyras Graikijos karalius Jurgis II Graikas
* Marija (1900–1961 m.), jos vyras Jugoslavijos karalius Aleksandras I Karadžordževičius
* Nikolajus (1903–1978 m.)
* Ileana (1908–1991 m.), jos vyras Austrijos kunigaikštis *Antonas (1901–1987 m.)
* Mirča (1913–1916 m.)

## Valdymas

Per 1913 m. II Balkanų karą vadovavo Rumunijos kariuomenei. Sostą paveldėjo po Karolio I mirties. Valdant jam Rumunijai, per Pirmąjį pasaulinį karą kariavusiai Antantės pusėje, atiteko Transilvanija, Besarabija, Bukovina, dalis Banato, Dobrudžos pietinė dalis. 1922 m. vainikuotas Didžiosios Rumunijos karaliumi.

## Šaltiniai

## Literatūra
* Boris Crǎciun – Regii şi Reginele României, Editura Porţile Orientului, Iaşi

## Genealogija
Ryan Babel

**Rajanas Gunas Babelis** (; g. 1986 m. gruodžio 19 d. Amsterdame) – buvęs Nyderlandų futbolininkas, puolėjas.

## Karjera
2007 m. liepos 13 d. Babelis pasirašė penkerių metų kontraktą su Liverpulio komanda. Ajax klubui buvo sumokėta £11.5 millijonų.

Naujoje komandoje debiutavo liepos 17-ą žaisdamas draugiškas rungtynes prieš Werder Bremen. Priemier lygoje debiutavo prieš Aston Villa. Savo pirmąjį įvartį pelnė rugsėjo 1 d. prieš Derby klubą.

2011 m. sausio 25 d. pasirašė 2,5 m. kontraktą su Vokietijos TSG 1899 Hoffenheim klubu.

## Rinktinė
Nuo 2005 m. žaidžia Nyderlandų futbolo rinktinėje. 1997 m. Babelis pradėjo žaisti AFC Ajax jaunių komandoje, vėliau, 2004 m., pasirašė kontraktą su tuo pačiu klubu. Būdamas 17-os debiutavo kaip profesionalus futbolininkas 2004 m. vasario 1 d. prieš ADO Den Haag. Žaisdamas Ajax komandoje savo pirmąjį įvartį Babelis įmušė 2004 m. lapkričio 20 d. prieš De Graafschap. 2005 m. liepą Babelis pratęsė kontraktą su Ajax komanda. Naujame sezone įmušė lemiamą įvartį žaisdamas Nyderlandų Super taurėje (dar vadinamai Johan Cruijff-schaal taurėje) prieš PSV Eindhoven (2-1).

## Dalyvavimas čempionatuose

|}

## Pasiekimai

**Ajax**
 
Pirma vieta

* 2005, 2006 Nyderlandų Super taurė
* 2005–2006, 2006–2007 Nyderlandų taurė

**Nyderlandai**
 
Pirma vieta

* 2007 UEFA U-21 Europos jaunių čempionatas

## Išnašos

## Nuorodos
*
Karolis II Rumunas

**Karolis II** (, , 1893 m. spalio 15 d. Sinaja, Rumunija – 1953 m. balandžio 4 d. Estorilas, Portugalija) – 1930–1940 m. Rumunijos karalius.

## Biografija
Kilęs iš Hohencolernų-Zigmaringenų dinastijos. Tėvas Ferdinandas I, motina Marija iš Saksų-Koburgų ir Gotos.
## Šeima
1918 m. rugpjūčio 31 d. Odesoje vedė Rumunijos generolo dukrą Joaną Mariją Valentiną („Zizi“) Lambrino. Su ja susilaukė sūnaus Mirčios Grigaliaus Karolio Lambrino. Tačiau 1919 m. teismas šią santuoką anuliavo. Antroji žmona (vedė 1921 m. kovo 10 d.) Graikijos ir Danijos princesė Elena. Sūnus Mykolas I, Rumunijos karalius.

## Valdymas

1925 m. su meiluže Magda Lopesku išvyko į kelionę po užsienio šalis, kilus skandalui priverstas atsisakyti įpėdinystės teisių išvyko į Paryžių. 1927 m. mirus Ferdinandui I karaliumi tapo jo šešiametis sūnus Mykolas I. 1930 m., pasinaudojęs politiniu nestabilumu ir Mykolo I mažametyste, sugrįžo ir parlamentui pritarus užėmė sostą.

1938 m. įvedė autoritarinę diktatūrą. Buvo panaikinta 1923 m. demokratinė konstitucija, uždrausta politinių partijų veikla ir kt. Rumunijai 1940 m. liepos – rugpjūčio mėn. praradus Transilvaniją, kurią užėmė Vengrija ir Besarabiją bei šiaurės Bukoviną, kurias užėmė TSRS, ministras pirmininkas Jonas Antonesku privertė jį 1940 m. rugsėjo mėn. atsisakyti sosto ir emigruoti.

Gyveno Pietų Amerikoje. 1947 m. Rio de Žaneire vedė Magdą Lupesku. Nuo 1953 m. gyveno Portugalijoje, ten ir mirė. Buvo palaidotas Nacionaliniame panteone Lisabonoje, 2003 m. vasario 14 d. perlaidotas Rumunijoje, Kurtea de Argeš katedroje.

## Šaltiniai

## Literatūra
* Boris Crǎciun. Regii şi Reginele României, Editura Porţile Orientului, Iaşi
* Paul D. Quinlan. The playboy king: Carol II of Romania. Greenwood Press, 1995.
* Florin Constantiniu. O istorie sincera a poporului roman. Ed. Univers Enciclopedic, 1997.
* Alex Mihai Stoenescu. Istoria loviturilor de stat din România. Volumul 2, Eşecul democraţiei române. Ed. Rao, 2001.
* Ion Scurtu – Monarhia în Romania 1866–1947. Ed. Danubius, 1991.
* Matthieu Boisdron. La Roumanie des années trente. De l’avènement de Carol II au démembrement du royaume (1930–1940), éditions Anovi, Franţa, 2007.

## Nuorodos
Stardust (automatinis zondas)

**Stardust** – tarpplanetinis JAV kosminis zondas. Aparatas sveria 300 kg (be kuro). Misijos tikslas – atgabenti į Žemę kometos medžiagos. Tai bus dulkelės, įstrigusios aerogelio gaudyklėse, skriejant 100–150 km atstumu nuo kometos Wild 2 branduolio.

## Manevrai ir kelionės tikslas
2002 m. lapkričio 2 d. „Stardust“ zondas su Annefrank asteroidu prasilenkė 3300 km atstumu. Toks atstumas parinktas, kad zondas išvengtų dulkių ar galimų jo palydovų smūgių. Tai buvo zondo navigacinis techninis eksperimentas.

„Stardust“ moksliniams tyrimams naudoja lengviausią medžiagą – aerogolį. Aerogolio gaudyklėje pirmosios dulkės įstrigo 2000 m. vasarį. Toliausiai zondas nuo Saulės nutolo 2002 m. balandžio 18 d. jis buvo už 2,72 av. Stardust yra toliausiai nuo Saulės veikiantis zondas, kuriam elektrą tiekia Saulės baterijos.

Stardust zondo kelionės tikslas – Wild 2 kometa, kurią 1978 m. sausio 6 d. rado šveicaras Paul Wild. Tai pirmoji kometa, kuri į vidinę Saulės sistemos dalį pateko vos prieš ketvirtį amžiaus. Iki tol ji skriejo tarp Jupiterio ir Urano orbitų, vienam ratui sugaišdama maždaug 40 metų. 1974 m. rugsėjo 10 d. vos 0,006 av atstumu pro Jupiterį pralėkusi kometa buvo nusviesta į mažesnę 6,17 metų periodo orbitą. Iki susitikimo su „Stardust“ kometa bus Saulę apskriejusi 5 kartus.

Mokslininkai tikisi, kad aerogelio gaudyklėje įstrigs bent 1000 kometos dalelių, kurios vėliau su specialia 45 kg masės kapsule 2006 m. sausio 15 d. bus grąžintos į Žemę.

## Išnašos
T-28

**T-28** – sovietų sąjungoje pagamintas vidutinis tankas. Tankas turėjo pagrindinį bokštelį su 76,2 mm pabūklu ir du mažesnius bokštelius, kuriuose buvo sumontuoti 7,62 mm kulkosvaidžiai. tankas labai panašėjo į britų gaminamą *Vickers A1E1 Independent* tanką.

Tanko korpusas buvo suvirintas iš voluotų plieno lakštų. Koviniame komplekte buvo 69 sviediniai ir 7938 kulkos.

Iš viso buvo pagaminti 503 T-28 vienetai:
1933 m. – 41, 1934 m. – 50, 1935 m. – 32, 1936 m. – 101, 1937 m. – 39, 1938 m. – 96, 1939 m. – 131, 1940 – 13.
Karolis I Anžu

**Karolis I Anžu** (, 1227 m. kovo 21 d. – 1285 m. sausio 7 d. Fodža, Italija) – 1266–1285 m. Neapolio ir Sicilijos karalius.

## Biografija

Anžu dinastijos pradininkas. Tėvas Prancūzijos karalius Liudvikas VIII Liūtas, motina Blanša Kastilietė. Žmona Beatričė iš Provanso. Vaikai:
* Liudvikas (1248 m. Nikozija)
* Blanša (1250–1269 m.), jos vyras Flandrijos kunigaikštis Robertas III.
* Beatričė (1252–1275 m.), jos vyras Konstantinopolio imperatorius Filipas de Kurtenė
* Karolis II Anžu (1254–1309 m.)
* Filipas (1256–1277 m.) titulinis Salonikų karalius
* Robertas (1258–1265 m.)
* Elžbieta (1261–1300 m.), jos vyras Vengrijos karalius Vladislovas IV Arpadis

Mirus Beatričei, 1268 m. vedė Margaritą Burgundę, jų duktė mirė kūdikystėje.

## Valdymas

Iš vyresniojo brolio karaliaus Liudviko IX 1246 m. gavo Anžu grafystę. 1248–1250 m. dalyvavo Liudviko IX kryžiaus žygyje į Egiptą. Popiežius Klemensas IV 1266 m. jį paskelbė Neapolio ir Sicilijos karaliumi. Remiamas popiežiaus 1266–1268 m. atkariavo valdų iš paskutinių Štaufenų dinastijos atstovų Sicilijos karalių Manfredo ir Konradino. Vėliau įsigijo valdų Balkanuose. 1277 m. nusipirkęs karūną, tapo nominaliu Jeruzalės karaliumi. Perkėlė Sicilijos karalystės sostinę iš Palermo į Neapolį. Dėl prancūzų diduomenės įsigalėjimo karaliaus dvare ir naujų mokesčių siciliečiai sukilo (vadinamieji Sicilijos mišparai) ir išvijo Karolio kariuomenę. Karolis I mirė rengdamas ekspediciją į Siciliją.

## Šaltiniai

## Literatūra
* Émile G. Léonard, Les Angevins de Naples, Presses universitaires de France, Paris, 1954
* Runciman, Steven (1958). The Sicilian Vespers. Cambridge University Press. ISBN 0-521-43774-1.

## Nuorodos

|-
| width="30%" align="center" rowspan="2"| Preceded by:**[[Manfredas Sicilietis]]**
| width="40%" align="center" | **[[Sicilijos karalius]]**1266–1282
| width="30%" align="center" | Succeeded by:**[[Petras III Aragonietis|Petras I]]**
|-
| width="40%" align="center" | **[[Neapolio karalius]]**1266–1285
| width="30%" align="center" rowspan="5" | **[[Karolis II Anžu]]**
|-
| width="30%" align="center" | **Naujas titulas**
| width="40%" align="center" | **[[Albanijos karalius]]**1272–1285
|-
| width="30%" align="center" | **[[Viljamas II]]**
| width="40%" align="center" | **[[Achaea princas]]**1278–1285
|-
| width="30%" align="center" | **[[Ramonas Berengaras IV]]**
| width="40%" align="center" | **[[Provanso grafas]]**1246–1285
|-
| width="30%" align="center" | **[[Johanas]]**
| width="40%" align="center" | **[[Anžu grafas|Anžu]] ir [[Maino grafas]]**1247–1285
Claude (Grand Theft Auto)

**Claude Speed** yra žaidimų Grand Theft Auto II bei Grand Theft Auto III pagrindinis veikėjas, taip pat žaidimo Grand Theft Auto: San Andreas antraeilis veikėjas. Žinoma, kad Claude yra smulkus nusikaltėlis, kuris dirba visiems kas moka jam pinigus už darbą. Dar žinoma, kad Claude yra nekalbus ir žmonės jį vadina „Kid“ () arba „Fido“ ().

Žaidimo Grand Theft Auto II pristatomajame filmuke Claude įgarsina Scott Maslen.

## Vaidmuo

### Grand Theft Auto: San Andreas
Veiksmas vyksta 1992 m., San Andreas valstijoje. Claude, būdamas lenktynininku, susipažina su labai karingo charakterio mergina Catalina ir kartu su ja išvažiuoja iš San Andreas į Liberty City. Claude Grand Theft Auto: San Andreas žaidime yra matomas tik keliuose žaidimo filmukuose.

### Grand Theft Auto III

Veiksmas jau vyksta 2001 m., Liberty City mieste. Claude dabar jau yra smulkus nusikaltėlis, kuris dirba kolumbiečių kartelio mafijai, bet staiga per banko apiplėšimą Claude yra peršaunamas savo paties merginos Catalinos ir sulaikytas policijos. Kai Claude yra vežamas į kalėjimą, policijos konvojų sustabdo mafija, tada ji išlaisvina visus kalinius ir kartu Claude. Tada kai Claude išsilaisvina, jis susipažįsta su sprogmenų specialistu 8-Ball, kuris jį supažindina su Luigi. Pastarasis dirba Leone šeimos mafijai. Po kiek laiko Claude susipažįsta su Leone šeimos mafija, Jakudzos mafija, meksikiečių, jamaikiečių ir juodaodžių gaujomis ir dirba joms. Dar Claude pradeda dirbti kitiems įtakingiems asmenims, randa savo išdavikus ir jiems atkeršija. Po savo išdavikų mirties, Claude toliau sau dirba žmonėms, kurie moka jam nemažus pinigus už darbą.

### Grand Theft Auto II

Veiksmas vyksta jau 2013 m., Anywhere City mieste. Claude ramiai sau dirba visoms šio miesto gaujoms ir mafijoms. Jis daugiausiai žudo žmones, vagia automobilius ir sprogdina pastatus. Už atliktus darbus jis gauna daug pinigų ir prabangiai gyvena. Claude Grand Theft Auto II žaidime susitinka su rusų mafija, jakudzos mafija, kaimiečių ir bepročių gaujomis. Claude tikslas susirinkti ko daugiau pinigų ir tapti „miesto karaliumi“ ().
Sąjungininkai (reikšmės)

**Sąjungininkai** gali reikšti:

* karinės sąjungos nariai;
* Sąjungininkai (Pirmasis pasaulinis karas);
* Sąjungininkai (Antrasis pasaulinis karas).
MI6

**SIS** (), dažniau žinoma kaip **MI6** – Jungtinės Karalystės užsienio žvalgybos tarnyba, įkurta 1909 m. Jos bendrą veiklą su vidaus saugumo tarnyba MI5 koordinuoja bendras žvalgybos komitetas (JIC). MI6 turi ir kitą populiarų pavadinimą, vartojamą visuomenėje – *Box 850*, kuris kilęs nuo praeityje vartoto pašto adreso. Nuo 1995 m. MI būstinė yra Vauxhall Cross ant pietinio Temzės kranto Londone.

## Nuorodos
* Oficialus MI6 tinklalapis
* JK saugumo tarnyba 
* Informacija apie SIS
* MI6
Actekų kalendorius

**[[Actekai|Actekų]] kalendorių** sudaro keturios (Saulės) epochos, kurių kiekviena baigiasi įvairiomis katastrofomis. Kalendorius turėjo 20 dienų: Gyvatės, driežo, namo, vėjo, krokodilo, gėlės, lietaus, titnago, judesio, grifo, erelio, jaguaro, nendrės, vaistažolės, beždžionės, beplaukio šuns, vandens, triušio, elnio, kaukolės.

Kalendoriaus viduryje pavaizduotas Saulės dievas, dangaus valdovas Tanotiuhas. Dievo liežuvis primena durklą – tai lyg parodymas, jog dievas reikalauja aukų (actekai aukodavo daug aukų). Raukšlės ant jo veido rodo dievo amžių ir brandą.

Saulės akmuo iki šiol išlaikė savo reputaciją. Dar dabar per naujuosius metus meksikiečiai susirenka prie muziejaus, kuriame saugomas šis kalendorius.

2012 m. gruodžio 21 diena – paskutinė diena majų ir actekų kalendoriuje.
Karolis Martelis

**Karolis Martelis** (, , , apie 688 m. Herstalis, Valonija – 741 m. spalio 22 d. Kverzi, Esnas, Prancūzija) – frankų valstybės Austrazijos (dab. šiaurės rytų Prancūzija ir pietvakarių Vokietija) majordomas.

## Biografija
Kilęs iš Karolingų, faktiškai karališkosios dinastijos pradininkas. Majordomo Pipino Heristaliečio nesantuokinis sūnus. Karolio Didžiojo senelis.

Pirmoji žmona Chrotruda (m. apie 725 m.). Su ja gimė vaikai:
* Pipinas Trumpasis (714–768 m.)
* Karlomanas (714–754 m.)
* Hiltruda (m. 754 m.), Bavarijos hercogo Odilo žmona
* Grifas (725–753 m.)

Antrosios žmonos vardas neišliko. Su ja gimė:
* Bernardas (732–787 m.)
* Jeronimas (m. 754 m.)
* Remigijus (arba Remedijus, m. 771 m.), Ruano vyskupas

## Valdymas

714 m. mirus tėvui, jo našlės buvo įkalintas, 715 m. pabėgo ir austraziečių paskelbtas majordomu. Valdymo pradžioje 717 m. nugalėjo kitą frankų karalystę Neustriją ir 721 m. tapo visų šiaurės frankų valdovu.

732 m. Puatjė mūšyje sumušė įsiveržusią Omejadų kalifato Al-Andalusijos provincijos musulmonų kariuomenę. Mūšyje žuvo musulmonų kariuomenės vadas emyras Abd ar Rachmanas. Istorikų manymu, būtent tada buvo sustabdytas arabų veržimasis gilyn į Europą. Vėliau Karolis Martelis pajungė visus frankus, karalystę padalijo sūnums Karlomanui ir Pipinui Trumpajam.

Palaidotas Sen Deni bazilikoje Paryžiuje.

## Literatūra
* Pierre Riché, Les Carolingiens, une famille qui fit l’Europe, 1983 [détail des éditions]
* J. Jarnut, Karl Martell in seiner Zeit, Sigmaringen, 1994 (recueil d’articles en allemand).
* Michel Rouche, L’Aquitaine des Wisigoths aux Arabes.
* Jean-Charles Volkmann, Bien Connaître les généalogies des rois de France ISBN 2-87747-208-6
* Michel Mourre, Le Petit Mourre. Dictionnaire de l’Histoire ISBN 2-03-519265-X
* Theodor Breysig: Jahrbücher des fränkischen Reiches 714–741. Die Zeit Karl Martells. 2. Auflage. Berlin 1975.
* Jörg Jarnut (Hrsg.): Karl Martell in seiner Zeit. Sigmaringen 1994 (Beihefte der Francia 37).
* Waltraud Joch: Legitimität und Integration. Untersuchungen zu den Anfängen Karl Martells. Husum 1999 (Historische Studien 456).
* Marco Kamradt: Die frühfränkische Historiographie und die Schlacht von Vinchy am 21. März 717, in: Concilium medii aevi 10 (2007) 153–166.
* Ulrich Nonn: Das Bild Karl Martells in den lateinischen Quellen vornehmlich des 8. und 9. Jahrhunderts. In: Frühmittelalterliche Studien. Band 4, 1970, S. 70–137.
* Ulrich Nonn: Die Schlacht bei Poitiers 732. Probleme historischer Urteilsbildung. In: Rudolf Schieffer (Hrsg.): Beiträge zur Geschichte des Regnum Francorum. Sigmaringen 1990.

## Šaltiniai
Pavelas Daciukas

**Pavel Daciukas** (, g. 1978 m. liepos 20 d. Sverdlovske, Rusijoje) – ledo ritulio žaidėjas žaidžiantis centro puolėjo pozicijoje NHL Detroito „Red Wings“ komandoje.

1996–1997 m. jis žaidė Jekaterinburgo „Spartak“ klube, o 1997-98 m. sezone persikėlė į Jekaterinburgo „Dynamo“. Detroito „Red Wings“ klubas jį pasirinko šeštame rate, 171 šaukimu, tačiau komandoje jis nepasiliko. 1999–2000 m. jis vis dar žaidė Jekaterinburgo „Dynamo“ klube, tačiau 2000-01 m. sezone persikėlė į Kazanės „AK Bars“ komandą.

2001-02 m. NHL sezone jis jau žaidė Detroito „Red Wings“ komandoje, kuriame įmušė 11 įvarčių ir atliko 24 perdavimus. Antrame sezone NHL lygoje jis patyrė kelio traumą ir žaidė tik 64 rungtynes, bei įmušė 51 įvartį. 2004 m. jis buvo išrinktas žaisti NHL visų žvaigždžių rungtynėse. Pavelui nesisekė susitarti su klubu kai prasidėjo NHL lokautas, todėl jis žaidė Maskvos „Dynamo“ klube. 2005 m. lapkričio 23 d. jo agentui pavyko susitarti su klubu ir jie pasirašė 2 metų 7,8 mln. dolerių kontraktą . 2005–2006 m. jis gavo Ledi Bing apdovanojimą už džentelmenišką žaidimą. 2006 m. jis buvo pakviestas prisijungti prie Rusijos vyrų ledo ritulio rinktinės žiemos olimpinėse žaidynėse. 2007 m. Balandžio 6 d. klubas pranešė, kad jie pasirašė 7 metų kontraktą, per kurį iš viso Pavelas uždirbs 46,9 mln. dolerių . 2006-07 m. jis ir vėl gavo Ledi Bing apdovanojimą.

## Apdovanojimai

* 2003 m. NHL geriausias gruodžio mėn. puolėjas.
* 2006, 2007, 2008, 2009 m. Ledi Bing apdovanojimas.
* 2008, 2009, 2010 m. Frank J. Selke apdovanojimas (geriausiai besiginantis žaidėjas).

## Nuorodos

NHL.com puslapis apie žaidėją
Momentas

Laiko kontekste **momentas** - trumpas laiko periodas. Momentas gali būti apibrėžtas kaip trunkantis akimirksnį, nulį sekundžių. Tačiau bendravime momentas gali būti sekundė, minutė, valanda ar bet koks kitas laiko periodas, kuris konteksto prasme yra trumpas.

## Fizikoje
* Inercijos momentas;
* Judesio kiekio momentas;
* Magnetinis momentas;
* Sukamasis magnetinis momentas.
Ryšių palydovas

**Ryšių palydovas** – dirbtinis palydovas, retransliuojantis ryšio signalus. Ryšių palydovas iš vienos Žemės vietos į kitą perduoda radijo ir televizijos programas, telefono skambučius ir apskritai bet kokią radijo bangomis siunčiamą informaciją.

Geostacionarūs ryšių palydovai skrieja 35786 km aukštyje virš pusiaujo ir šiame aukštyje apskrieja Žemę per parą. Per tą patį laiką Žemė apsisuka aplink ašį vieną kartą, todėl palydovas visą laiką lieka tame pačiame taške Žemės atžvilgiu.

## Šaltiniai

be-x-old:Спадарожнікавая сувязь